**Zburați**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zburați cu gândul, dragii mei,

Zburați pe cerul plin cu miei

De nori frumoși ș bucălați,

Zburați cu inima, încercați!

Zburați cu porumbei perechi,

Zburați dând ușor din urechi

Când auziți păsări în mai,

Când cerul se scaldă-n corai.

Zburați când fredonați la geam,

Când luna este de mărgean

Și stelele sunt nestemate,

Îmbrățișați-le pe toate!

Zburați cum nu ați mai făcut-o,

Lumea nu e cum ați știut-o,

Iar Cerul vă va da putere

Ca sufletul să nu dispere.

Chiar dacă azi nu vă mai place

Planeta ce respiră-n pace,

Zborul pe care-l încercați

Vă-nvață cum să ușurați

Povara vieții ce vă-ncearcă.

Cerul cu soarta vă împacă!